คุณค่ะ หนูรู้สึกปวดหัว ปวดท้ายทอย มือไม้สั่น หัวใจเต้นแรง นอนไม่หลับมาสักพักแล้วค่ะ เบื้องต้นควรทำอย่างไรดีค่ะ
สวัสดีค่ะ อาการปวดหัว ปวดท้ายทอย อาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะหรือท้ายทอย และมัก สัมพันธ์กับการใช้งานสายตาหรือการขยับของกล้ามเนื้อ มักเป็นช่วงเย็นๆ นอนพักแล้วดีขึ้น-ปวดกล้ามเนื้อต้นคอจากมีการอักเสบ-มีการกดทับเส้นประสาทบริเวณคอ ทำให้มีอาการอ่อนแรงที่กล้ามเนื้อคอหรือแขนและมีอาการชาไปตามแขน-เป็นภาวะความผิดปกติในสมองเช่นมีเส้นเลือดตีบในสมอง แต่อาการมักมาด้วยการอ่อนแรงหรือชาครึ่งซีก ปากเบี้ยว หน้าเบี้ยว พูดไม่ชัด มักจะไม่ค่อยปวดหัวรุนแรงมากถ้าไม่ได้มีเลือดออกในสมองร่วมด้วยซึ่งมักเกิดตามหลังอุบัติเหตุที่ศีรษะ และถ้าในกรณีแบบนั้นจะเป็นเฉียบพลันหมดสติไปทันทีการดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์ ไม่ขยับหรือทำท่าทางที่ทำให้ปวดมากขึ้น การปวดมากๆอาจรบกวนการนอนได้เช่นกันแนะนำว่าถ้ารับประทานยาแก้ปวด ยาคลายกล้ามเนื้อแล้วยังไม่ดีขึ้น ยังปวดมาก ร่วมกับมีอาการทางสมองอื่นๆที่กล่าวไป ควรไปพบแพทย์เพื่อตรวจเพิ่มเติมค่ะ